ጠቅላይ ሚኒስትር ዶክተር አብይ አህመድ ጎንደር ሲገቡ ከፍተኛ አቀባበል ተደረገላቸው
የኢፌዴሪ ጠቅላይ ሚኒስትር ዶክተር አብይ አህመድ ጎንደር አፄ ቴዎድሮስ አውሮፕላን ማረፊያ ዛሬ ሲደርሱ የአማራ ክልል ርእሰ መስተዳደር አቶ ገዱ አንዳርጋቸውን ጨምሮ የክልሉ ከፍተኛ ባለስልጣናት አቀባበል አድርገውላቸዋል።ጠቅላይ ሚኒስትሩ በጎንደር በሚኖራቸው ቆይታም ከጎንደር ከተማ እና አከባቢዋ ነዋሪዎች ጋር ውይይት ያደርጋሉ ተብሎ ይጠበቃል ።በውይይቱም ከ45 ሺህ ባላይ የህብረተሰብ ክፍሎች በውይይቱ እንደሚሳተፉ ይጠበቃል፡፡በሀገሪቱ ዘላቂ ስላምን በማስፈን ሀገራዊ አንድነት የሚያጠናክሩ ጉዳዮች ላይ መልዕክት በማስተላለፍ በሌሎች የሀገሪቱ አካባቢዎች የጀመሩት ስራ ያጠናክራሉ።ጠቅላይ ሚኒስትሩ በዛሬ ዕለት በጎንደር የሚያደርጉት ውይይትም በተለያዩ የሀገሪቱ አካባቢዎች ተንቀሳቅሰው ከህዝብ ጋር እያካሄዱ ያለው ውይይት አንድ አካል ነው።ጠቅላይ ሚኒስትር ዶክተር አብይ አህመድ በነገው እለትም በባህር ዳር ከተማ ተገኝተው ከከተማዋ ነዋሪዎች ጋር እንደሚወያዩም ይጠበቃል።ከዚህ ቀደም በጅግጅጋ፣ አምቦና መቐለ ከተሞች ተመሳሳይ ውይይት ማካሄዳቸው ይታወሳል።